Benjamin Raich

Bendžaminas Raichas (g. 1978 m. vasario 28 d.) – Austrijos kalnų slidininkas, olimpinis ir pasaulio čempionas, Pasaulio taurės laimėtojas.
 Biografija 

Bendžaminas Raichas gimė 1978 m. vasario 28 d. Arclyje, Austrijos Tirolyje. Būdamas 15 metų pradėjo lankyti gretimo Štamso miestelio slidinėjimo mokyklą. Būdamas 18 metų laimėjo slalomo rungtį 1996 m. pasaulio jaunių čempionate. Kitais metais laimėjo didžiojo slalomo jaunių čempiono titulą. 1998 m. Kran Montanoje (Šveicarija) jis laimėjo pirmuosius FIS pasaulio taurės varžybų įskaitos taškus finišavęs 10-u didžiojo slalomo rungtyje. 2002 m. Solt Leik Sičio olimpiadoje B. Raichas laimėjo pirmąjį olimpinį medalį − bronzą dvikovėje. Kitas bronzos medalis jam atiteko slalomo rungtyje po brito Alain Baxter teigiamo dopingo testo. 2005 m. Bormijuje jis tapo pasaulio čempionu dvikovėje ir slalome, iškovojo sidabrą didžiajame slalome ir bronzą slalome supermilžine, tačiau tų metų Pasaulio taurės bendrojoje įskaitoje buvo aplenktas amerikiečio Bodės Milerio.Encyclopaedia Britannica 

2006 m. Turine jis iškovojo olimpinius aukso medalius didžiojo slalomo ir slalomo rungtyse. Per septynis iš eilės metus B. Raichas bendrojoje Pasaulio taurės įskaitoje nenusileido žemiau trečios vietos ir joje nugalėjo 2006 metais.NBC Olympics 2010 m. Vankuveryje B. Raichas pasiekė aukščiausią 4 vietą slalome ir laimėjo tik 1 Pasaulio taurės etapą iki 2014 m. Sočio olimpiados, kurioje užėmė 7 vietą didžiajame slalome.Encyclopaedia Britannica 2015 m. rugsėjį jis paskelbė pasitraukiantis iš sporto.NBC Olympics Buvo pramintas „Blicu iš Pico“ (Der Blitz aus Pitz, pagal Pico regioną) po jo dviejų jaunių čempiono titulų. fis-ski.com] Jos sesuo Karina irgi buvo kalnų slidininkė. 

 Pasiekimai 
 Dukart olimpinis čempionas:fis-ski.com
 2002 m. Solt Leik Sitis: 2 bronzos medaliai dvikovėje ir slalome;
 2006 m. Turinas: 2 aukso medaliai slalome ir didžiajame slalome;
 Dukart pasaulio čempionas (ind. rungtys):fis-ski.com
 2001 m. Sankt Antonas: sidabras slalome;
 2005 m. Bormijus: 2 aukso medaliai dvikovėje ir slalome, sidabras didžiajame slalome, bronza slalome supermilžine;
 2007 m. Orė: sidabras dvikovėje;
 2009 m. Valdizeras: sidabras didžiajame slalome;
 2006 m. bendrosios įskaitos Pasaulio taurės laimėtojas;
 36 pergalės FIS Pasaulio taurės etapuose.

 Šaltiniai 

Kategorija:Austrijos olimpiečiai
Kategorija:Austrijos kalnų slidininkai